L 45/1472
Euroopan unionin virallinen lehti
FI
24.2.2022
KOMISSIO PILOTTIHANKKEET
LUKU PP 07 — INVESTOINTI IHMISIIN, SOSIAALINEN KOHEESIO JA ARVOT (jatkoa) PP 07 22
(jatkoa)
PP 07 22 02
(jatkoa) EU:n ja jäsenvaltioiden viranomaiset.
Eurooppalaisesta journalismin ja media- ja informaatiolukutaidon festivaalista halutaan tehokas keino lisätä tietoisuutta toimittajien arvokkaasta mutta yhä vaikeammasta työstä ja lehdistönvapauden loukkauksista unionissa.
Täyttääkseen tarkoituksensa festivaalin on määrä olla kiertävä tapahtuma, joka järjestetään joka vuosi eri jäsenvaltiossa ja tarkastella tilannetta lehdistönvapauden, disinformaation – myös pandemiaa ja ilmastokriisiä käsittelevän disinformaation – lisääntymisen ja toimittajien työolojen suhteen.
Toteutuksesta komissio käynnistäiä vuosittaisen tarjouskilpailun, joka on suunnattu media-alan ammattilaisille, media-alan järjestöille, asiaankuuluville kansalaisjärjestöille ja akateemisille kumppaneille, tapahtuman järjestämisen varmistamiseksi.
Jotta voidaan lisätä osallistavuutta ja kannustaa tapahtumaan osallistumiseen, järjestämisestä vastaava yksikkö osoittaa osan talousarviosta tapahtumaan osallistumisesta aiheutuvien kulujen perusteella maksettavaan tukeen toimittajille ja mediajärjestöjen edustajille, joilla on rajalliset taloudelliset resurssit, kuten pienten ja paikallisten tiedotusvälineiden edustajille tai freelancereille.
PP 07 22 03
Pilottihanke — Eurooppalainen asunnottomuuslaskenta Numerotiedot (Jaksotetut määrärahat) Määrärahat 2022 Maksusitoumukset
990 500
Määrärahat 2021 Maksut
Maksusitoumukset
Toteutus 2020 Maksut
Maksusitoumukset
Maksut
247 625
Selvitysosa Arvioiden mukaan asunnottomien määrä Euroopassa on kasvanut 70 prosenttia kymmenen viime vuoden aikana ja heidän määränsä todennäköisesti kasvaa vielä edelleen covid-19-kriisin seurauksena.
Unionin tasolla ei kuitenkaan ole olemassa yhteisiin kriteereihin tai indikaattoreihin perustuvaa luotettavaa tietoa asunnottomuudesta.
Euroopan parlamentti, komissio ja asiantuntijat pitävät tätä merkittävänä esteenä sille, että asiaan voitaisiin vastata tehokkaasti toimintapoliittisin ratkaisuin.
Vertailukelpoisten ja säännöllisesti kerättyjen asunnottomuutta koskevien tietojen avulla komissio voisi paremmin tukea jäsenvaltioita niiden pyrkiessä poistamaan asunnottomuuden vuoteen 2030 mennessä.
Tähän tavoitteeseen kaikki jäsenvaltiot, unionin toimielimet ja asiaankuuluvat kansalaisyhteiskunnan sidosryhmät ovat sitoutuneet Lissabonin julistuksessa.
Näiden tietojen avulla olisi myös helpompi toteuttaa sosiaalista asuntotuotantoa ja asunnottomille annettavaa apua koskeva Euroopan sosiaalisten oikeuksien pilarin periaate 19.
Paikallistasolla kerätyt vertailukelpoiset tiedot tukevat näyttöön perustuvia ja paremmin kohdennettuja toimia, joita toteutetaan osana Euroopan sosiaalisten oikeuksien pilarin toimintasuunnitelmaa perustetun asunnottomuuden vähentämistä käsittelevän eurooppalaisen foorumin välityksellä.
Pilottihankkeella pyritään siksi edistämään asunnottomuutta koskevien tietojen säännöllistä keräämistä paikallisella tasolla.
Paikallisviranomaisilla on parhaat edellytykset puuttua asunnottomuuteen yhdessä sosiaalipalvelujen ja kansalaisyhteiskunnan toimijoiden kanssa, ja ne tarvitsevat luotettavia tietoja politiikkojensa tueksi.
Pilottihanke perustuu olemassa oleviin vankkoihin ja tehokkaisiin menetelmiin, kuten tiettynä ajankohtana tehtäviin laskentoihin, pisteprevalenssiin ja tutkimuksiin.
Olisi tarkasteltava täydentävyyttä Eurostatin tekemän työn kanssa, joka koskee asunnottomuuden eri ulottuvuuksia, kuten katuasunnottomuutta, asunnottomien yömajoissa yöpyviä henkilöitä, jostakin laitoksesta vapautumassa olevia henkilöitä, joilla ei ole tietoa asunnosta, ja ihmisiä, jotka joutuvat yöpymään sukulaisten tai tuttavien luona.